CELEX: 32011R0653
Language: bg
Date: 2011-07-06 00:00:00
Title: Регламент за изпълнение (ЕС) № 653/2011 на Комисията от 6 юли 2011 година за изменение на приложение I към Регламент (ЕО) № 1439/95, приложение III към Регламент (ЕО) № 748/2008 и приложение II към Регламент (ЕО) № 810/2008 относно компетентния орган в Аржентина, оправомощен да издава документи и сертификати

7.7.2011   
            
            
               BG
            
            
               Официален вестник на Европейския съюз
            
            
               L 179/1
            
         РЕГЛАМЕНТ ЗА ИЗПЪЛНЕНИЕ (ЕС) № 653/2011 НА КОМИСИЯТА
   от 6 юли 2011 година
   за изменение на приложение I към Регламент (ЕО) № 1439/95, приложение III към Регламент (ЕО) № 748/2008 и приложение II към Регламент (ЕО) № 810/2008 относно компетентния орган в Аржентина, оправомощен да издава документи и сертификати
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в Списък CXL, изготвен след приключването на преговорите по член ХХIV.6 от ГАТТ (1),
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (2),
   като взе предвид Регламент (ЕО) № 1439/95 на Комисията от 26 юни 1995 г. относно определяне на подробни правила за прилагане на Регламент (ЕИО) № 3013/89 на Съвета по отношение на вноса и износа на продукти в сектора на овчето и козето месо (3), и по-специално член 12, параграф 2 от него,
   като взе предвид Регламент (ЕО) № 748/2008 на Комисията от 30 юли 2008 г. относно откриването и управлението на тарифни квоти за внос на замразени месести части от диафрагмата на едър рогат добитък, попадащи под код по КН 0206 29 91 (4), и по-специално член 6, параграф 2 от него,
   като взе предвид Регламент (ЕО) № 810/2008 на Комисията от 11 август 2008 г. относно откриването и управлението на тарифни квоти за висококачествено прясно, охладено и замразено говеждо и замразено биволско месо (5), и по-специално член 7, параграф 2 от него,
   като има предвид, че:
   
               (1)
            
            
               В приложение I към Регламент (ЕО) № 1439/95 се съдържа списъкът на органите в третите държави, оправомощени да издават документи за произход.
            
         
               (2)
            
            
               В приложение III към Регламент (ЕО) № 748/2008 са посочени органите в Аржентина, оправомощени да издават сертификати за автентичност.
            
         
               (3)
            
            
               В приложение II към Регламент (ЕО) № 810/2008 са посочени органите в държавите износителки, оправомощени да издават сертификати за автентичност.
            
         
               (4)
            
            
               Аржентина уведоми Комисията, че от 1 юли 2011 г. новият орган, оправомощен да издава документите за произход и сертификатите за автентичност за говеждо, овче и козе место с произход от Аржентина, е Министерството на икономиката и финансите.
            
         
               (5)
            
            
               Приложение I към Регламент (ЕО) № 1439/95, приложение III към Регламент (ЕО) № 748/2008 и приложение II към Регламент (ЕО) № 810/2008 следва да бъдат съответно изменени,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение I към Регламент (ЕО) № 1439/95 точка 1 се заменя със следното:
   
               „1.
            
            
               Аржентина: Ministerio de Economía y Finanzas Públicas“.
            
         Член 2
   Приложение III към Регламент (ЕО) № 748/2008 се заменя със следното:
   
      
         „ПРИЛОЖЕНИЕ III
         
            Списък на органите в Аржентина, оправомощени да издават сертификати за автентичност
         
         Аржентина: Ministerio de Economía y Finanzas Públicas:
         за месести части от диафрагмата с произход от Аржентина, както е определено в член 1, параграф 3, буква а).“
      
   
   Член 3
   В приложение II към Регламент (ЕО) № 810/2008 първото тире се заменя със следното:
   
               „—
            
            
               MINISTERIO DE ECONOMÍA Y FINANZAS PÚBLICAS:
               за месо с произход от Аржентина, отговарящо на определението в член 2, буква а).“
            
         Член 4
   Настоящият регламент влиза в сила в деня след публикуването му в Официален вестник на Европейския съюз.
   
   Той се прилага от 1 юли 2011 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 юли 2011 година.
      
         
            За Комисията, от името на председателя,
         Joaquín ALMUNIA
         
            Член на Комисията
         
      
   
   
      (1)  ОВ L 143, 20.6.1996 г., стр. 1.
   
      (2)  ОВ L 299, 16.11.2007 г., стр. 1.
   
      (3)  ОВ L 143, 27.6.1995 г., стр. 7.
   
      (4)  ОВ L 202, 31.7.2008 г., стр. 28.
   
      (5)  ОВ L 219, 14.8.2008 г., стр. 3.